ຣັດເຊຍ ສຶບຕໍ່ ຂາຍອາວຸດ ໃຫ້ແກ່ ຊີເຣຍ (ສະໄລດ໌)
ບໍລິສັດ Rosoboronexport ກ່າວໃນ​ວັນ​ພຸດ​ມື້​ນີ້​ວ່າ ຣັດ​​ເຊຍກໍາລັງ​ປະ​ຕິ​ບັດ​ຕາມ​ພັນທະ ທີ່​ມີ​ຕໍ່​ສັນຍາທີ່​ໄດ້​ເຊັນ​​ກັນ​ມາ​ກ່ອນແລ້ວ.
ຫົວໜ້າບໍລິສັດສົ່ງອອກອາວຸດຂອງຣັດເຊຍກ່າວວ່າ ຕົນຍັງສືບ ຕໍ່ສົ່ງ ອາວຸດໄປໃຫ້ລັດຖະບານຊີເຣຍ ແຕ່ວ່າອຸປະກອນເຫລົ່າ ນັ້ນບໍ່ສາມາດ ນໍາໄປໃຊ້ໃນການໂຈມຕີໄດ້ ຈັກອັນ ຜູ້ອໍານວຍການ ບໍລິສັດ Rosoboronexport ທ່ານ Anatoly Isaikin ກ່າວຕໍ່ກອງປະຊຸມນັກຂ່າວ ໃນວັນພຸດມື້ນີ້ວ່າ ຣັດເຊຍ ກໍາລັງປະຕິບັດຕາມພັນທະ ທີ່ມີຕໍ່ສັນຍາທີ່ໄດ້ເຊັນກັນມາກ່ອນແລ້ວ ຊຶ່ງເປັນທີ່ຖືກຕ້ອງຕາມກົດໝາຍ ເພາະວ່າບໍ່ມີການລົງໂທດໃດໆຈາກສະຫະປະຊາດ ທີ່ຫ້າມບໍ່ໃຫ້ຂາຍອາວຸດ ແກ່ຊີເຣຍ ຣັດເຊຍ ແລະຈີນ ໄດ້ໃຊ້ສິດຍັບຍັ້ງ ຫລືວີໂຕ້ ມະຕິຂອງສະພາຄວາມໝັ້ນຄົງສະຫະປະຊາຊາດ ສາມສະບັບ ທີ່ຕໍ່ຕ້ານຊີເຣຍ ແລະໄດ້ເນັ້ນໜັກເຖິງຄວາມຈໍາເປັນໃນການໃຫ້ຊີເຣຍ ເປັນຜູ້ນໍາພາຫາທາງແກ້ໄຂ  ວິກິດການຂອງປະເທດ ໂດຍປາດສະຈາກການແຊກແຊງຂອງຕ່າງ ປະເທດ ສະຫະປະຊາຊາດ ກ່າວໃນວັນອັງຄານວານນີ້ວ່າ ເກືອບ 70,000 ພັນຄົນໄດ້ເສຍຊີວິດ ນັບຕັ້ງແຕ່ມີການລຸກຮືຂື້ນ ຕໍ່ຕ້ານປະທານາທິບໍດີ Bashar al-Assad ເມື່ອເກືອບສອງປີກ່ອນ ໃນຊີເຣຍນັ້ນ ຈໍານວນການເສຍຊີວິດນີ້ ໄດ້ເພີ້ມຂື້ນຈາກ 60,000 ຄົນ ທີ່ຂ້າຫລວງໃຫຍ່ຝ່າຍສິດທິມະນຸດຂອງສະຫະປະຊາຊາດ ໄດ້ປະກາດອອກມາ ໃນຕົ້ນເດືອນມັງກອນ ອົງການສິ້ງຊອມສິດທິມະນຸດຊີເຣຍ ທີ່ມີຫ້ອງການຢູ່ອັງກິດ ກ່າວວ່າ ປະມານ 200 ຄົນໄດ້ເສຍຊີວິດໃນທົ່ວປະເທດໃນວັນອັງຄານວານນີ້ ສ່ວນຫລາຍແມ່ນນັກລົບຂອງຝ່າຍຕໍ່ຕ້ານ ຫລືຂອງລັດຖະບານ